ai4bharat/Pralekha huggingface dataset:
خوراک کی ڈبہ بندی کی صنعتوں کی وزارت
خوراک کی ڈبہ بندی کی صنعتوں کی وزارت نے شمال-مشرقی اور ہمالیائی ریاستوں سےہونے والی ہوائی نقل و حمل پر 50فیصد سبسڈی کی سہولت فراہم کی
آپریشن گرینس اسکیم کےتحت سبسڈی دی گئی
نئی دلی، 11؍ نومبر،آتم نربھر بھارت ابھیان کے تحت آپریشن گرینس اسکیم ٹاپ ٹوٹوٹل کے تحت اب شمال مشرقی اور ہمالیائی ریاستوں سے 41نوٹیفائیڈ پھلوں اور سبزیوں کو بھارت کے کسی بھی مقام پر پہنچانے کےلئے ہوائی نقل وحمل پر 50فیصد کی سبسڈی والی سہولت فراہم کرائی گئی ہے۔ اس سہولت کے مطابق ایئرلائنس کمپنیاں سپلائر ؍ مال بھیجنےوالے ؍ مال حاصل کرنے والے اور ایجنٹ کو نقل و حمل کی سبسڈی براہ راست فراہم کریں گی اور حقیقی معاہدہ کے تحت مال کی ڈھلائی کے کرایہ کاصرف 50 فیصد ہی ان سے وصول کریں گی اور بقیہ 50 فیصد رقم کےلئے خوراک کی ڈبہ بندی کی صنعتوں کی وزارت کے سامنے دعویٰ پیش کریں گی۔ اسکیم کو منظوری دینے کے بعد ترمیم شدہ اسکیم سے متعلق گائڈ لائنس2؍نومبر 2020 کو نوٹیفائی کر دی گئی تھیں۔
آپریشن گرینس –ٹاپ ٹو ٹوٹل اسکیم کے تحت دیگر شرائط پر مبنی رعایت میں یہ سہولیات شامل ہیں- اہل ہوائی اڈوں سے ہوائی کمپنیوں کے ذریعے نقل و حمل کے لئے نوٹیفائی پھلوں اور سبزیوں کی سبھی کھیپ، چاہے جو بھی مقدار ہو اور قیمت ہو، اس کے باوجود 50 فیصد مال کرایہ سبسڈی کے لئے اہل ہوگا۔
آپریشن گرینس اسکیم کے تحت نقل وحمل کی سبسڈی کواس سے پہلے کسان ریل اسکیم کےلئے بڑھایاگیاتھا۔ یہ سہولت 12؍اکتوبر 2020 سے نافذ ہوئی تھی۔ نوٹیفائڈ پھل اورسبزیوں پر ریلوے صرف 50فیصد کرایہ ہی لیتا ہے۔
اہل فصلیں:
پھل :- آم، کیلا، امرود، کیوی، لیچی، موسمی، سنترہ، کینو، لیموں، پپیتا، انناس، انار، کٹہل، سیب، بادام، آنولہ، فیشن فروٹ، ناشپاتی، شکرقند، چیکو۔
اہل سبزیاں :۔فرینچ بینس، کریلا، بیگن، شملہ مرچ، گاجر، پھول گوبھی، مرچ ، بھنڈی، ککڑی، لہسن، مٹر، پیاز، آلو، ٹماٹر، بڑی الائچی، کدو، ادرک، گوبھی، اسکویش اور ہلدی۔
متعلق ہوائی اڈے:۔
شمال مشرق سے اروناچل پردیش، آسام،منی پور، میگھالیہ، میزورم، ناگالینڈ، سکم  اور تریپورہ کے سبھی ہوائی اڈے اور ہماچل پردیش، اتراکھنڈ اور مرکز کے زیرانتظام علاقوں جموں و کشمیر اور لداخ کے سبھی ہوائی اڈے۔
بھارت کا مسابقتی کمیشن
سی سی آئی کو گرین چینل کے تحت سائنرجی میٹلس انویسٹمنٹ ہولڈنگ لمیٹڈ کے معاملے میں جے ایس ڈبلیو سیمنٹ میں مساوی سرمایہ حصص کی دعویداری سے متعلق نوٹس موصول ہوئی اور خیال کیا جاتا ہے کہ اسے منظوری حاصل ہو جائے گی
نئی دہلی،15؍ جولائی : کمپٹیشن کمیشن آف انڈیا  کو گرین چینل کے تحت سائنرجی میٹلس انویسٹمنٹ ہولڈنگ لمیٹڈ  کے معاملے میں جے ایس ڈبلیو سیمنٹ میں مساوی سرمایہ حصص کی دعویداری سے متعلق ایک نوٹس موصول ہوا ہے اور خیال کیا جاتا ہے کہ اسے منظوری حاصل ہو جائے گی۔
ایکوائرر اپنے الٹی میٹ کنٹرولنگ کمپنی ، سائنرجی میٹلس اور مائنگ فنڈ 1 ایل پی  کا سرمایہ کاری فنڈ ہے۔ سائنرجی فنڈ عالمی سطح پر صنعتوں، دھاتوں اور بجلی کے سیکٹروں میں سرمایہ لگاتا ہے۔
اس کی کاروباری سرگرمیوں میں سیمنٹ ،کلنکر گراؤنڈ گیرینو لیٹڈ بلاسٹ – فرنس سلیگ، سلیگ سینڈ اور متعلقہ پروڈکٹس  کانکنی ، خام مٹیریل کی گرائنڈنگ، کریشنگ اور مینوفیکچر سیمنٹس کی ٹریڈنگ پیدا وار اور مینو فیکچرنگ شامل ہے،  سڑک، ٹرانسپورٹیشن خدمات اور  مکانات ؍ عمارتیں وغیرہ تعمیر کرنے کے لئے زمین کی خرید ؍ غیر منقولہ املاک کی خرید شامل ہے۔
۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰

U-6581
(Visitor Counter : 153
خواتین اور بچوں کی ترقیات کی وزارت
پردھان منتری راشٹریہ بال پروسکار 2020 کے لئے نامزدگیوں کی آخری تاریخ میں توسیع
نئی دہلی 12ستمبر ۔خواتین اور بچوں کی ترقی کی وزارت نے پردھان منتری راشٹریہ بال پرسکار 2020 کے لئے درخواستیں وصول کرنے کی آخری تاریخ میں 30 ستمبر 2019 تک توسیع کردی ہے ۔ اہل امیدواروں کی نامزدگیاں ویب پورٹل : www.nca-wcd.nic.in. پر آن لائن موڈ کے ذریعہ ہی داخل کی جائیں گی۔
خواتین اور بچوں کی ترقی کی وزارت نے پردھان منتری راشٹریہ بال پرسکار قائم کیا تھا تاکہ ملک کے ہونہار بچوں ،افراد اور اداروں کی عزت افزائی کی جاسکے ۔ یہ پرسکار دو زمروں کے تحت دیا جائے گا، جن میں ایک بال شکتی پرسکار اور دوسرا بال کلیان پرسکار ہے ۔
بال شکتی پرسکار کا مقصد ان بچوں کو صلہ دینا ہے ، جنہوں نے اختراع ، کھیلوں ،آرٹ درسی ،علمی ،ثقافت ،سماجی خدمات اور بہادری سمیت مختلف شعبوں میں غیر معمولی کارکردگی انجام دی ہے جبکہ بال کلیان پرسکار ان افراد اور اداروںکو دیا جاتا ہے ، جنہوں نے بچوں کی ترقی ، ان کی نشوونما اور بچوں کے تحفظ ، ان کی فلاح وبہبود کے شعبے میں بچوں کے لئے خدمات دیتے وقت غیر معمولی تعاون دیا ہے ۔
ایوارڈز کی تفصیل گائڈ لائنس : www.nca-wcd.nic.in پردستیاب ہے ۔یہ ایوارڈ ہر سال یوم جمہوریہ سے ایک ہفتہ پہلے صدر جمہوریہ ہند کی طرف سے دئے جاتے ہیں ۔وزیر اعظم بھی ایوارڈ یافتگان کی عز ت افزائی کرتے ہیں جو نئی دلی میں راج پتھ پر 26 جنوری کو یوم جمہوریہ کی پریڈ میں حصہ لیتے ہیں۔
U-4127
(Visitor Counter : 58
ہنر مندی کے فروغ اور صنعت کاری کی وزارت
اسکل انڈیا کی جانب سے نیو پارلیمنٹ پروجیکٹ میں لگے 910 کار پینٹرز کو سرٹیفکیٹ
آتم نربھر بھارت کی ایک نظیر کے طور پر ہندوستان کو اس بات پر فخر ہے کہ نیو پارلیمنٹ، جمہوریت کا موجودہ مندر جو جلد ہی سو برس مکمل کرنے والی ہے۔ اسے اب ہمارے اپنے لوگوں نے کے ذریعہ بنایا جارہا ہے، جو ہمارے اپنے کاریگر ہیں۔ ان کارکنوں کی کوششوں کے اعتراف میں فرنیچر اینڈ فٹنگ اسکول کونسل ایف ایف ایس سی نے ہنر مندی کے فروغ اور صنعت کی وزارت کے تحت، این ڈی ایم سی جیور سڈکشن اور این اے آر ایس آئی گروپ کے اشتراک سے کام کرتی ہے۔ 910 کارپینٹرز کو تربیت دی اور انھیں سرٹیفکیٹ عطا کئے جو پہلے سے سیکھے ہوئے ہنر کے اعتراف کے سلسلے میں ہیں۔
یہ پروگرام پارلیمنٹ میں منعقد ہوا اور صنعت کے فریقوں بشمول ڈاکٹر کے کے دیویدی ، جوائنٹ سکریٹری ، ہنرمندی کے فروغ اور صنعت کی وزارت، جناب دیپک اگروال، جوائنٹ سکریٹری، ہاوسنگ اور شہری امور کی وزارت، جناب اشونی متل، این پی بی، سنٹرل پبلک ورک ڈپارٹمنٹ  جناب سشیل اگروال، ڈائرکٹر ، پیشہ ورانہ تعلیم اور تربیت کی قومی کونسل اور وویک شرما، منیجر ، اسٹریٹجی، نیشنل اسکل ڈیولپمنٹ کارپوریشن نے پروگرام میں شرکت کی۔
پہلے سے حآصل ہنر مندی کی تصدیق  اسل انڈیا کی اہم اسکیم پردھان منتری کوشل وکاس یوجنا کا حصہ ہے اور اس کے تحت کسی شخص کی موجودہ ہنر مندی اور تجربےکی جانچ کی جاتی ہے۔
پروگرام کے اندر امیدوار کی پری اسکریننگ گائڈنس، کونسلنگ اور فراہم کی جاتی ہے تاکہ اس کی مجموعی ترقی ہوسکے۔ اس عمل کے ذریعہ ملک کے غیر منضبط کارکنونں کی کارکردگی میں بہتری لائی جاتی ہے اور اس کے تحت روزگار حاصل کرنے کے مواقع اور ہنر مندی کے جدید طور طریقوں سے آگاہی حاصل ہوتی ہے۔
ڈاکٹر کرشنا کمار دویدی ، جوائنٹ سکریٹری، ہنر مندی کے فروغ اور صنعت کی وزارت، نے کہا کہ پارلیمنٹ کی عمارت ہندوستان کی مالا مال جمہوری وراثت کا منبع ہے اور یہ ہندوستان کی شان اور فخر کی علامت ہے۔ آج کی تقریب ہمارے کار پنٹرز کو بااختیار بنانے کا موقع ہے اور اس کے لئے انھیں بہترین تربیت دے کر اور سند دے کر بااختیار بنایا گیا ہے۔ اس تربیت سے ان امیدواروں کے ملک کے اندر اور بیرون ملک بھی روزگار کے مواقع بڑھیں گے۔ یہ اقدام حکومت کے ہنر مند کارکن تیار کرنے کے پروگرام کو اجاگر کرتا ہے۔ جو ہمارے ملک کو ترقی کی راہ پر آگے لے جائیں گے۔
جناب نرسی ڈی کلیریا، چیرمین ، فرنیچر اینڈ فٹنگ اسکل کونسل اور منیجنگ ڈائرکٹر ، نرسی گروپ نے کہا کہ کارپنٹروں کی برادری کے لئے یہ بڑے فخر کا لمحہ ہے کہ وہ اس ویژنری پروجیکٹ سے جڑے ہیں۔ ہم اپنے کارکنوں کو تربیت اور ہنر مندی دینے کے لئے تمام ضروری اقدامات کررہے ہیں اور نئی پارلیمانی عمارت کو جدید ترین بنیادی ڈھانچہ فراہم کرنے کے لئے ان کارکنوں کو پورا تحفظ دیا گیا ہے۔ امیداروں کی رسمی ہنرمندی کی تربیت کے لئے ہم نے کئی پروگرام شروع کئے مثلا: میری اسکل میری پہچان نیشنل اپرینٹس شپ پروموشنل اسکیم اور مہارت کے مرکز کے قیام کے پروگرام عمل میں لائے گئے۔ اس کے ساتھ ہم آنے والے مہینوں میں پورے ہدنوستان میں 25 ہزار کارپنٹرز کو مہارت کے لئے سرٹیفکیٹ دیں گے۔
اس پروجیکٹ کا مقصد کارکنوں کو متحرک روزگار منڈی میں کام حاصل کرنے کا اہل بنانا اور انھیں قوم کی تعمیر کی جانب حوصلہ دینا ہے۔ آگے چل کر یہ کارکن کنسٹرکشن، الیکٹریکل ، پلمبرنگ وغیرہ شعبوں میں روزگار حاصل کرسکیں گے۔ اس سے نہ صرف یہ لوگ ڈیجیٹل خؤاندگی حاصل کریں گے بلکہ ٹیکنکل ہنرمندی کو بھی بہتر بنا سکیں گے۔
وزیراعظم کا دفتر
مصر کے مفتی اعظم کے ساتھ وزیر اعظم کی میٹنگ
وزیر اعظم جناب نریندر مودی نے 24 جون 2023 کو اپنے سرکاری دورۂ مصر کے دوران مصر کے مفتی اعظم محترم ڈاکٹر شوقی ابراہیم علام سے ملاقات کی۔
مفتی اعظم نے اپنے حالیہ دورۂ ہند کی خوشگوار یادیں تازہ کیں، اور بھارت اور مصر کے دوران مضبوط ثقافتی اور عوام سے عوام کے درمیان رشتوں کو اجاگر کیا۔ مفتی اعظم نے شمولیت اور تکثیریت کو فروغ دینے میں وزیر اعظم کی قیادت کی ستائش کی۔
تبادلہ خیال کے دوران معاشرے میں سماجی اور مذہبی ہم آہنگی اور انتہاپسندی و بنیاد پرستی سے نمٹنے سے متعلق موضوعات پر بھی توجہ مرکوز کی گئی۔
وزیر اعظم نے بتایا کہ بھارت مصر کی سماجی انصاف کی وزارت کے تحت دارالافتا میں، آئی ٹی میں ایک عمدگی کا مرکز قائم کرے گا۔
سٹرک ٹرانسپورٹ اور شاہراہوں کی وزارت
یکم اکتوبر 2022 کے بعد تیار کی جانے والی ایم 1 زمرے کی گاڑیوں میں دو سائڈ / سائڈ ٹورسو ایئر بیگس اور دو سائڈ پردہ نما/ ٹیوب ایئر بیگس لگانے کو لازمی قرار دینے سے متعلق ڈرافٹ نوٹیفکیشن جاری کیا گیا
نئی دہلی، 15 جنوری 2022:
سڑک نقل و حمل اور شاہراہوں کی وزارت نے ڈرائیوروں کی حفاظت کو یقینی بنانے کے لیے، یکم جولائی 2019 کو اور اس کے بعد تیار کی جانےوالی زمرہ ایم1 کی تمام موٹر گاڑیوں  میں ڈرائیور بیگ کی سہولت موجود ہونے کو لازمی قرار دیا ہے۔ ایئر بیگ، ڈرائیور کے لیے موٹر گاڑی کے اندر موجود ایک ایسا حفاظتی نظام ہے جو تصادم کی صورت میں ڈرائیور اور گاڑی کے ڈیش بورڈ کے درمیان مداخلت پیدا کرکے سنگین چوٹیں آنے سے بچاتا ہے۔
اس کے بعد ، وزارت نے یکم جنوری 2022 سے تمام ایم 1 زمرے کی گاڑیوں میں ڈرائیور سیٹ کے علاوہ فرنٹ سیٹ پر بیٹھنے والے شخص کے لیے فرنٹ ایئر بیگ کی سہولت کو لازمی قرار دیا ہے۔
موٹر گاڑی کے تصادم سے گاڑی کے مکینوں کی حفاظت میں بہتری لانے کے لیے، سینٹرل موٹر گاڑی قواعد ، 1989 میں ترمیم کرکے حفاظتی سہولتوں میں اضافہ کیا گیا ہے۔ 14 جنوری 2022 کو ایک ڈرافٹ نوٹیفکیشن جاری کیا گیا ہے جس کے تحت یکم اکتوبر 2022 کے بعد تیار کی جانے والی ایم 1 زمرے کی گاڑیوں میں آگے والی آؤٹ بورڈ سیٹوں پر بیٹھنے والے افراد میں سے ہر ایک کے لیے دو سائڈ / سائڈ ٹورسو ایئر بیگس اور آؤٹ بورڈ سیٹنگ پوزیشن پر بیٹھے افراد میں سے ہر ایک کے لیے دو سائڈ پردہ نما / ٹیوب ایئر بیگس لگانے کو لازمی قرار دیا گیا ہے۔
’’سائیڈ/سائیڈ ٹورسو ایئر بیگ‘‘ گاڑیوں میں موجود غبارہ نما ایک ایسا حفاظتی نظام ہے جسے سیٹوں کے ساتھ یا پہلو میں گاڑی کے اندر مربوط کیا گیا ہے ، اور اس کا مقصد تصادم کے دوران آگے کی آؤٹ بورڈ سیٹوں پر بیٹھے افراد کی ، جسم کے اوپری حصے پر سنگین چوٹوں سے حفاظت اور ان کو باہر گرنے سے بچانا ہے۔
’’سائیڈ پردہ نما /ٹیوب ایئر بیگ‘‘ یعنی غبارے کی مانند ایک ایسا حفاظتی انتظام جو کہ موٹر گاڑی کے اندر کھڑکی سے مربوط ہوتا ہے اور اس کا مقصد گاڑی کے تصادم یا پلٹ جانے کی صورت میں آؤٹ بورڈ سیٹوں پر بیٹھے افراد کے سرمیں آنے والی چوٹوں کو کم کرنا اور انہیں گاڑی سے باہر گرنے سے بچانا ہے۔
جی ایس آر 16  ٹورسو کٹن بیگس سے متعلق ڈرافٹ یہاں ملاحظہ کریں
صحت اور خاندانی بہبود کی وزارت
حکومت اپنے شہریوں کے لئے صحت اور فلاح وبہبود کی اعلی ترین ممکنہ سطحوں کے حصول کے تئیں پابند عہد ہے:انوپریہ پٹیل
محترمہ انو پریہ پٹیل کا 15 ویں بھارتی صحت اجلاس، سی آئی آئی میں خصوصی خطاب
نئی دہلی،29نومبر/حکومت اپنے تمام شہریوں کے لئے صحت اور فلاح وبہبود کی اعلی ترین ممکنہ سطحوں کے حصول اور سبھی کو حفظان صحت فراہم کرنے کے تئیں پابند عہد ہے۔صحت اور خاندانی فلاح وبہبود کی وزیرمملکت محترمہ انوپریہ پٹیل نے 15 ویں بھارت صحت اجلاس سے خطاب کرتے ہوئے یہ بات کہی۔یہ اجلاس حفظان صحت پر ایک سالانہ فلیگ شپ پروگرام ہے جس کاا نعقاد آج یہاں کنفیڈریشن آف انڈین انڈسٹریز نے کیا تھا۔ اس سال کے اجلاس کا موضوع ہے‘‘ بھارتی حفظان صحت۔ بدلتی صورت حال’’۔ اجلاس میں محترمہ انو پریہ پٹیل نے ایک رپورٹ کا اجراء بھی کیا۔ اس رپورٹ کا نام ہے حفظان صحت فراہم کرنے کے لئے نئے ماحولیاتی نظام پیدا کرنا ۔
محترمہ انو پریہ پٹیل نے مزید کہا کہ 15 سال کی طویل مدت کے خلا کے بعد ایک سب سے بڑا پالیسی اقدام قومی صحت پالیسی، 2017 کو جاری کرناتھا۔ اس صحت پالیسی سے یونیورسل ہیلتھ کوریج کا راستہ ہموار ہوتا ہے اور اس سے آؤٹ آف پاکٹ اخراجات میں کمی آتی ہے۔ انہوں نے کہا کہ پچھلے چار برسوں میں دیگر پالیسی حصولیابیوں میں مینٹل ہیلتھ کیئرایکٹ، 2017 اور ایچ آئی وی / ایڈس ایکٹ ۔2017، ایم سی آئی آرڈیننس شامل ہیں۔
وزارت کی دیگر حصولیابیوں کو اجاگر کرتے ہوئے محترمہ انو پریہ پٹیل نے مزید کہا کہ حکومت کی نئی اسکیموں اور پروگراموں سے ملک کی صحت صورت حال کو بدلنے میں مدد ملی ہے۔ انہوں نے مزید کہا کہ مشن اندر دھنش کے کافی حوصلہ افزا نتائج سامنے آئے ہیں۔اس نتائج کو دیکھ کر ہم نے ملک میں 2018 تک 90 فیصد مکمل امیو نائزیشن کی شرح لانے کی تاریخ کا ہدف طے کیا ہے جو کہ 2020 کے ہدف کی تاریخ سے بہت پہلے ہے۔انہوں نے کہا کہ بھارت کے یونیورسل امیونائزیشن پروگرام میں پانچ نئے ٹیکے شامل کئے گئے ہیں جس سے ان ٹیکوں کی مجموعی تعداد بڑھ کر 12 ہوگئی ہے۔ وزیرمملکت نے مزید بتایا کہ پردھان منتری نیشنل ڈائیلائسس پروگرام پی پی پی طریقہ سے ضلعی اسپتالوں میں غریبوں کو مفت میں ڈائیلائسس کی مفت خدمات فراہم کررہا ہے۔
آیوشمان بھارت پر مزید بولتے ہوئے محترمہ انو پریہ پٹیل نے کہا کہ یہ قومی صحت پالیسی 2017 کے ویژن کی تکمیل کی سمت میں ایک قدم ہے اور یہ اپنے دو ستونوں کے ذریعہ دیکھ بھال کے طریقہ کار کے تسلسل کو اپنائے ہوئے ہے۔ انہوں نے کہا کہ پہلا ستون صحت اور صحت مرکز ہے۔ اس کا مقصد لوگوں کے گھروں تک حفظان صحت فراہم کرنا ہے اور اس کے تحت ملک بھر میں 1.5 لاکھ ذیلی مراکز اور ابتدائی حفظان صحت مراکز کو صحت اور صحت مراکز میں تبدیل کیا جائے گا۔
محترمہ انو پریہ پٹیل نے مزید کہا کہ دوسرا ستون آیوشمان بھارت۔ پردھان منتری جن آروگیہ یوجنا ہے۔ جس کے تحت ملک بھر میں 10 کروڑ سے زائد غریب اور غیر محفوظ کنبوں کو دوسرے اور تیسرے درجے کے کیئر ہاسپٹیلائزیشن کے لئے سالانہ 5 لاکھ کا انشورنس کور فراہم کیاجاتا ہے۔
وزیراعظم کا دفتر
وزیر اعظم نے مردوں کے بیڈمنٹن ڈبلز میں طلائی تمغہ جیتنے کے لیے ساتوک سائراج رینکی ریڈی اور چراغ شیٹی کو مبارکباد دی
وزیر اعظم جناب نریندر مودی نے ہانگزو میں ہونے والے ایشیائی کھیلوں میں مردوں کے بیڈمنٹن ڈبلز میں طلائی تمغہ جیتنے کے لیے ساتوک سائراج رینکی ریڈی اور چراغ شیٹی کو مبارکباد دی ہے۔
وزیر اعظم نے ایکس پر پوسٹ کیا؛
" ساتوک سائراج رینکی ریڈی اور چراغ شیٹی کی بجلی پیدا کرنے والی جوڑی نے مردوں کے بیڈمنٹن ڈبلز میں گولڈ میڈل جیتا ہے۔ انہیں مبارک ہو۔ ان کا کھیل کورٹ کو روشن کرتا ہے اور ہندوستان ہمیشہ ان پر فخر کرتا ہے!
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ت ع(
10503
(
وزیراعظم کا دفتر
وزیراعظم نے رام بن میں سڑک حادثے میں ہوئی جانوں کے اتلاف پر رنج و غم کا اظہار کیا ہے
وزیر اعظم جناب نریندر مودی نے جموں و کشمیر کے رام بن میں ہوئے سڑک حادثے کے نتیجےمیں جانوں کے اتلاف پر اپنے گہرے رنج و غم کا اظہار کیا ہے۔
وزیراعظم دفتر کے ایک ٹوئیٹ کے مطابق، وزیراعظم مودی نے کہا کہ ’’ جموں و کشمیر کے رام بن میں سڑک حادثے میں ہوئی جانوں کے نقصان سے بہت دکھی ہوں، اس حادثے میں جنھوں نے اپنے عزیزوں کو کھودیا ہے ان سے تعزیت کرتا ہوں۔ دعاگو ہوں کہ اس حادثے میں جو زخمی ہوئے ہیں ان کی جلد صحتیابی کے لئے دعاگو ہوں۔‘‘
امور داخلہ کی وزارت
این ڈی آر ایف/ ایس ڈی آر ایف کے تحت فنڈز کی تقسیم میں اضافہ
نیشنل ڈیزاسٹر مینجمنٹ پالیسی کے مطابق ڈیزاسٹر مینجمنٹ کی بنیادی ذمہ داری متعلقہ ریاستی حکومتوں پر عائد ہوتی ہے۔ ریاستی حکومتیں ریاستی ڈیزاسٹر رسپانس فنڈ  سے قدرتی آفات کے بارے میں مطلع شدہ صورت میں ، حکومت ہند  کے منظور شدہ اشیاء اور اصولوں کے مطابق متاثرہ لوگوں کو مالی امداد فراہم کرتی ہیں، جو کہ پہلے سے ہی اس کے اختیار میں ہے۔ تاہم، کسی شدید نوعیت کی آفت کی صورت میں، نیشنل ڈیزاسٹر رسپانس فنڈ  سے اضافی مالی امداد، طے شدہ طریقہ کار کے مطابق دی جاتی ہیں، جس میں بین وزارتی مرکزی ٹیم  کے دورے کی بنیاد پر تجزیہ شامل ہوتا ہے۔
سلسلہ وار مالیاتی کمیشن ، مالی امداد کی پوری مدت کے لیے ہر مالی سال کے لیے ہر ریاست کے اسٹیٹ ڈیزاسٹر رسپانس فنڈ  کے فنڈ کا تعین کرتا ہے۔ 15 ویں مالیاتی کمیشن نے ریاست کے لحاظ سے فنڈ مختص کرنے کے لیے ایک نیا طریقہ کار اپنایا تھا جو کہ موجودہ اخراجات کے طریقہ کار کی بجائے صلاحیت ، خطرے کی نمائش  اور خطرے کے لحاظ سے خطرے  کا مجموعہ ہے۔ 14ویں مالیاتی کمیشن کی طرف سے ایوارڈ کی مدت  کے لیے تجویز کردہ 61,220 کروڑ روپے کے مقابلے، 15ویں مالیاتی کمیشن نے کل 61,220 کروڑ روپے کا فنڈ مختص کیا ہے۔ ایوارڈ کی مدت  کے لیے تمام ریاستوں کو ایس ڈی آر ایف میں 1,28,122.40 کروڑ، جس میں مرکزی حصہ 98,080.80 کروڑ روپے اور ریاستی حکومت کا حصہ 30,041.60 کروڑ روپے ہے۔اس کے علاوہ 22-2021 سے 2026-2025 کے ایوارڈ کی مدت کے لیے ریاستی ڈیزاسٹر مٹیگیشن فنڈ  کے تحت 32,030.60 کروڑ روپے مختص کیے گئے ہیں۔ اسی طرح، 15ویں مالیاتی کمیشن نے نیشنل ڈیزاسٹر ریسپانس فنڈ  کے تحت 54,770 کروڑ روپے مختص کیے ہیں۔ ایوارڈ کی مدت  کے لیے نیشنل ڈیزاسٹر مٹیگیشن فنڈ  کے تحت 13,693 کروڑ روپے کا فنڈ مختص کیا گیا ہے۔
یہ بات امور داخلہ کے وزیر مملکت جناب نتیا نند رائے نے راجیہ سبھا میں ایک سوال کے تحریری جواب میں کہی۔
----------------------
ش ح۔ق ت۔ ع ن
U NO: 8162
(Visitor Counter : 34
نائب صدر جمہوریہ ہند کا سکریٹریٹ
نائب صدر جمہوریہ کا نوجوانوں کو بھارت کی شناخت و روایت سے واقف کرانے پر زور
ہمارے عظیم لیڈروں کی وراثت کا احترام کریں، ان کی زندگیوں سے ترغیب حاصل کریں: نائب صدر جمہوریہ
جناب نائیڈو نے حیدرآباد میں ’’الائے بلائے‘‘ ثقافتی تقریب میں شرکت کی
نئی دہلی، 17/اکتوبر2021 ۔ نائب صدر جمہوریہ جناب ایم وینکیا نائیڈو نے آج اس بات پر زور دیا کہ نوجوانوں کی حوصلہ افزائی کی جائے کہ وہ بھارت کی قدیم ثقافت و روایت کی واقفیت حاصل کریں اور کثرت میں وحدت کی قومی اہمیت کو برقرار رکھیں۔ انھوں نے کہا کہ بھارت کی متنوع ثقافت میں یہ صلاحیت ہے کہ وہ عوام کو متحد کرسکے۔
جناب نائیڈو حیدرآباد میں ایک ثقافتی پروگرام ’الائے بلائے‘ میں خطاب کررہے تھے، جس کا اہتمام ہریانہ کے گورنر بنڈارو دتاتریہ نے دسہرہ تقریبات کے ایک حصے کے طور پر کیا تھا۔ اس تقریب میں مختلف شعبہ ہائے زندگی اور سیاسی پارٹیوں کے لیڈروں اور عہدیداروں نے شرکت کی اور ایک دوسرے کو مبارکباد دی۔ نائب صدر جمہوریہ نے عوام کے درمیان تاریخ سے واقفیت اور بھائی چارے کو فروغ دینے کی غرض سے گزشتہ کئی برسوں سے الائے بلائے کے انعقاد کے لئے پہل کرنے پر جناب دتاتریہ کی تعریف کی۔
اس موقع پر جناب نائیڈو نے عظیم مجاہد آزادی بال گنگا دھر تلک کے عظیم ورثے کو یاد کیا، جنھوں نے سوراج تحریک کے درمیان عوام کو متحد کرنے کے لئے اسی طرح گنیش چترتھی تقریبات شروع کی تھیں۔ جناب نائیڈو نے بھارت کی متنوع ثقافت کے تحفظ کے لئے اپنے عظیم لیڈروں کی وراثت کا احترام کرنے اور ان سے ترغیب حاصل کرنے پر زور دیا۔
اس موقع پر ہریانہ کے گورنر جناب بنڈارو دتاتریہ، ہماچل پردیش کے گورنر جناب راجندر وشوناتھ آرلیکر، سیاحت و ثقافت کے مرکزی وزیر جناب جی کشن ریڈی، تلنگانہ کے وزیر داخلہ جناب محمد محمود علی، فلمی اداکار جناب پون کلیان اور جناب منچو وشنو، ڈاکٹر ریڈی لیبس کے ڈائریکٹر جناب جی وی پرساد، بھارت بایوٹیک کے چیئرمین اور منیجنگ ڈائریکٹر جناب کرشن ایلا، ایشین انسٹی ٹیوٹ آف گیسٹرو انٹیرولوجی کے بانی چیئرمین ڈاکٹر ناگیشور ریڈی، بایولاجیکل ای کی منیجنگ ڈائریکٹر محترمہ مہیما ڈاٹلا سمیت دیگر ہستیاں موجود تھیں۔
نیتی آیوگ
اٹل انوویشن مشن نے تمام اسکولوں میں اختراع کو فروغ دینے کے لیے سی جی آئی کے ساتھ تال میل کیا ہے
نئی دہلی،13 اکتوبر، اٹل انوویشن مشن ، نیتی آیوگ نے اسکولوں میں اختراع کو فروغ دینے کے لیے سی جی آئی انڈیا کے ساتھ ایک سمجھوتے  پر دستخط کیے ہیں۔
اے آئی ایم کی اپنی نوعیت کی اٹل ٹنکرنگ لیب انیشیٹیو کی مسلسل مدد کے سلسلے میں اے آئی ایم اور سی جی آئی انڈیا جو سب سے بڑی آئی ٹی اور کاروباری مشاورتی خدمات والی فرموں میں سے ایک ہے اس نے اے ٹی ایل اسکولوں سے کامیاب اور اختراعی نوعیت کی ورک فورس قائم کرنے کے لیے تال میل کیا ہے۔
اے آئی ایم بھارت سرکار کا ایک اہم پروگرام ہے جس کا مقصد پورے ملک میں اختراع اور صنعتکاری کے کلچر کو فروغ دینا ہے۔ اس کی اٹل ٹنکرنگ تجربہ گاہوں سے بھارت میں 2.5 ملین اسکولی بچے فائدہ اٹھاتے ہیں۔ اے ٹی ایل ایک مخصوص اختراعی نوعیت کی کام کرنے کی تجربہ گاہ ہے جو اسکولوں میں قائم کی گئی ہے جہاں طلبا خود اپنے طور پر کام کرنے کے مواقع حاصل کرتے ہیں اور تازہ ترین ٹکنالوجیوں کا استعمال کرتے ہوئے سامان کو جوڑنے اور مسائل کا اختراعی حل نکالتے ہیں۔
ایس او آئی کے ایک حصے کے طور پر سی جی آئی نے بنگلور، چنئی، حیدرآباد اور ممبئی میں اے ٹی ایل کے ساتھ 100 اسکولوں کو گود لینے پر رضامندی کا اظہار کیا ہے جس کا مقصد طلبا کو تربیت دینا اور ان کی صلاحیتوں کو فروغ دینا ہے۔ سی جی آئی کے رضاکار ان تجربہ گاہوں میں طلبا کو تربیت دیں گے اور ان کی رہنمائی کریں گے تاکہ تکنیکی خواندگی کو بڑھایا جاسکے اور ایس ٹی ای ایم اوزاروں کو استعمال کرتے ہوئےطلبا کو سیکھنے کے تجربات سے آگاہ کیا جاسکے۔
سی جی آئی منتخب اسکولوں میں ٹیکچروں کے لیے بھی تربیتی ورک شاپ کا اہتمام کرے گا جن کے موضوعات ہوں گےڈیزائن سازی کے بارے میں سوچنا،کمپیوٹر کے استعمال کے بارے میں سوچن، روبوٹکس اور کوڈنگ۔
اٹل انوویشن مشن، نیتی آیوگ کے ڈائرکٹر ڈاکٹر رمانن نے اپنے خیالات کا اظہار کرتے ہوئے کہا کہ ان اٹل تجربہ گاہوں کے لیے اے آئی ایم اور سی جی آئی کے درمیان اشتراک بہت ضروری ہے اور یہ اے ٹی ایل طلبا اور ٹیچروں دونوں کے لیے انتہائی مفید ثابت ہوگا۔
انھوں نے کہا کہ ’’سی جی آئی نے پورے ملک میں 100 اے ٹی ایل کو گود لینے اور اپنی تکنیکی مہارت نیز ہنرمندی سے ان کی مدد کرنے پر رضامندی کا اظہار کیا ہے۔ اس طرح سے اے ٹی ایل طلبا ملک میں برپا ہونے والے چوتھے صنعتی انقلاب کے ساتھ زیادہ وابستہ ہوسکیں گے۔ اس کے علاوہ سی جی آئی اے ٹی ایل ٹیچروں کے لیے صلاحیت سازی کی ٹنکرنگ ورکشاپ بھی چلائے گا تاکہ ٹیچروں میں اختراعی نوعیت کا ذہنی رویہ پیدا ہوسکے۔ مجھے یقین ہے کہ یہ ہم سب کے لیے بڑا پرتجسس معاملہ ہوگا۔‘‘
ایشیا پیسیفک گلوبل ڈلیوری سینٹرز آف ایکسیلنس سی جی آئی کے صدر جارج میٹاکال نے کہا ’’سی جی آئی میں ہم نے ایس ٹی ای ایم کے ذریعے اپنے طبقوں میں طلبا کو بااختیار اور تعلیم یافتہ بنانے کا تہیہ کر رکھا ہے۔ ہم اس کوشش میں نیتی آیوگ کے ساتھ تال میل کرنے پر بہت خوش ہیں۔اس سے مستقبل کی ڈیجیٹل ورک فورس تیار کرنے میں مدد ملے گی۔‘‘
بھارت میں، سی جی آئی کے بڑے شہروں میں 14000 مشیر ملازم ہیں جو پوری دنیا میں کلائنٹس کو خدمات فراہم کرتے ہیں اور تال میل، جوابدہی، لچک، عظیم خدمت اور اس سے بھی زیادہ یہ کہ متوقع کاروباری نتائج کو یقینی بناتے ہیں۔
امور داخلہ کی وزارت
وزیراعظم کے پرنسپل سکریٹری نے اوڈیشہ ، مغربی بنگال اور جزائر انڈمان و نکوبار کے ساتھ سمندری طوفان ’’ بلبل ‘‘ سے متعلق ایک اعلیٰ سطحی میٹنگ منعقدکی
نئی دہلی 08 نومبر۔وزیر اعظم جناب نریندرمودی کے ذریعہ تشویش ظاہر کئے جانے کے تناظر میں وزیراعظم کے پرنسپل سکریٹری ڈاکٹر پی کے مشرا نے سمندری طوفان ’’بلبل ‘‘ سے پیدا ہونے والی صورتحال کا مقابلہ کرنے کے لئے تیاریوں کا جائزہ لینے کے لئے اوڈیشہ ، مغربی بنگال کی ریاستوں او ر مرکز کے زیر انتظام علاقے جزائر انڈمان ونکوبار کے ساتھ آج یہاںایک اعلیٰ سطح کی میٹنگ منعقدکی ۔
اس میٹنگ میں گزشتہ چند گھنٹوں کے دوران سمندری طوفان بلبل کے سبب پیدا ہونے والی صورتحال کا جائزہ لیا گیا ۔ ہندوستانی محکمہ موسمیات ڈائریکٹر جنرل نے سمندری طوفان بلبل سے متعلق تفصیلی پیش گوئی ، اس طوفان کی سمت اور ساتھ میں چلنے والی تیز ہواؤ ں اور اوڈیشہ ومغربی بنگال کےساحل سے متصل سمندر اور آس پاس کے علاقوں میں بارش کے بارے میں پوری تفصیلات پیش کیں ۔ انہوں نے اطلاع فراہم کی کہ اوڈیشہ کے ساحلی علاقوں میں 8 نومبر کو 70-80 کلومیٹر فی گھنٹہ سےلے کر 90 کلومیٹر فی گھنٹے کی رفتار سے تیز ہوائیں چلنے کا امکان ہے ،جس کے بعد بھاری سے زیادہ بھاری بارش ہوسکتی ہے ۔ اسی طرح کے حالات 9 نومبر کو مغربی بنگال کےساحلی علاقوں میں رہنے کا امکان ہے ۔مزید برآں سمندر کے حالات نہایت مشکل رہیں گے ۔ انہوں نے ماہی گیروںکو مشورہ دیا کہ وہ ماہی گیری کو بالکل ملتوی کردیں ۔
ریاستی چیف سکریٹریوں نے اطلاع فراہم کی ہے کہ سمندری طوفان سے متاثرہ ساحلی علاقوں میں حالات کی نگرانی کرنے کے لئے تمام احتیاطی اقدامات کرلئے گئے ہیں ۔ مزید برآں تمام ماہی گیروں کو مشورہ دیا گیا ہے کہ وہ سمندر میں نہ داخل ہوں اور جو ماہی گیر سمندر میں موجود ہیں ، انہیں واپس آجانے کے لئے کہا گیا ہے ۔
قدرتی آفات سے نمٹنے والی قومی فور س  کے ڈائریکٹر جنرل نے مطلع کیا کہ ان کی ٹیم تمام ضروری سازوسامان مثلاَ درخت کاٹنے والے آلات اور بجلی کے کھمبے کاٹنے والے آلات کے ساتھ پوری طرح تیار کھڑی ہے ۔ ہندوستانی ساحلی محافظ دستہ بھی الرٹ پر ہے اور ماہی گیروںاور تجارتی سامان ڈھونے والے جہازوںکو مشورہ دے رہا ہے کہ وہ سمندر کے اندر بالکل نہ جائیں ۔
وزیر اعظم کے پرنسپل سکریٹری نے انہیں تمام ممکنہ اقدامات کرنے کے لئے کہا ہے تاکہ اس بات کو یقینی بنایا جاسکے کہ ا نسانی جانوں اور جائیداد واملاک کا کم سے کم خسارہ ہو ۔انہوں نے طوفان کے حالات میں ریاستوں کو مرکز کی جانب سے ہرممکنہ امداد کی یقین دہانی کرائی ۔
اس میٹنگ میں وزیر اعظم کے پرنسپل سکریٹری امور داخلہ اور اطلاعات ونشریات کے سکریٹریز ، این ڈی ایم اے کے رکن ہندوستانی محکمہ موسمیات اور این ڈی آر ایف کے ڈائریکٹر جنرل ، وزیر اعظم کے دفتر ، امور داخلہ کی وزارت اور دفاع کی وزارت کے سینئر افسران ، ریاست مغربی بنگال ،اوڈیشہ اور جزائر انڈمان و نکوبار کے چیف سکریٹریز / نمائندگا ن نے ویڈیو کانفرنسنگ کے ذریعہ ا س میٹنگ میں شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5007
(Visitor Counter : 42